《行香子》
清代·蒋敦复

下了帘栊，换了熏笼，卸云鬟退了鞋弓。伤心怕见，鸾枕黏红。

把了痕销，愁痕绣，泪痕缝。

灯又朦胧。漏又丁冬。病霜天又是孤鸿。断魂几缕，吹散瑶空。

似一丝烟，一丝雨，一丝风。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。